KOOSTÖÖLEPING nr…

Päästeamet, registrikood 70000585, aadress Raua 2, 10124 Tallinn, mida esindab 07.09.2016 kk nr 325 alusel päästekeskuse juht… (edaspidi nimetatud Päästeamet)
ja
… registrikood , aadress … vald, … maakond, mida esindab ……. alusel ……, (edaspidi nimetatud Partner),
keda nimetatakse edaspidi käesolevas Lepingus Pool või koos Pooled, sõlmisid käesoleva koostöölepingu (edaspidi nimetatud Leping) alljärgnevas:
1.	Üldsätted
1.1	Lepingu eesmärk on teha koostööd Partneri territooriumil asuva/te veeohutusstend/ide nõuetele vastavuse osas, et tagada veeohutus ja võimaldada kiiret abi ohtlikesse olukordadesse sattunutele. 
1.2	Pooled teevad koostööd tõstmaks elanike teadlikkust ohutusalasest käitumisest ja tegutsemisest ohu korral.
1.3	Pooled kohustuvad eesmärgi saavutamiseks teostama tegevusi vastavuses Lepinguga.
1.4	Veeohutusstend asub veekogu lähedal, millele on kerge ligi pääseda ja nähtav. Veeohutusstend vastab nõuetele, kui sellel on vähemalt järgmised abivahendid: päästerõngas, viskeliin ja infotahvel, mis selgitab illustratiivselt päästevahendite kasutamist, Häirekeskusesse helistamist, elustamist ja üldinfot veeohutuse reeglitest.
1.5	Pooled kinnitavad, et on saanud veeohutusstendile päästevahendid ja infotahvli Päästeametilt.
2.	Poolte õigused ja kohustused
2.1	Partner:
2.1.1	 veeohutusstend peab olema pidevalt hooldatud ja päästevahendid peavad olema kasutusvalmis;
2.1.2	 kontrollib regulaarselt veeohutusstendi lepingu punktis 1.4 nimetatud nõuetele vastavust ja vajadusel uuendab seda;
2.1.3	 organiseerib oma vahenditest ja kannab veeohutusstendi päästevahendite kulu (päästerõngas, viskeliin);
2.1.4	 teavitab Päästeameti kontaktisikut veeohutusstendi infotahvli puudumisest vms;
2.1.5	 Omab …nr veeohutusstendi …kus kohas
2.2	Päästeamet:
2.2.1	 organiseerib oma vahenditest ja kannab veeohutusstendi infotahvli kulu;
2.2.2	 kontrollib jooksvalt veeohutusstendi seisukorda ja lepingu punktis 1.4 nimetatud nõuetele vastavust.

3.	Lepingu jõustumine ja kehtivusaeg 
3.1	Leping jõustub allkirjastamisel mõlema poole poolt ning kehtib tähtajatult.
3.2	 Pooltel on õigus Leping igal ajahetkel lõpetada, kusjuures huvitatud Pool on kohustatud sellest teist Poolt kirjalikult ette teatama vähemalt 30 kalendripäeva.
3.3	 Lepingut muuta sooviv Pool teavitab Lepingu muutmise vajadusest ja selle aluste esinemisest kirjalikult teist Poolt, andes teisele Poolele vastamiseks mõistliku tähtaja.
3.4	 Kõik Lepingu muudatused jõustuvad pärast nende allakirjutamist mõlema Poole poolt või Poolte poolt kirjalikult määratud tähtajal.

4.	 Pooltevahelised teated
4.1	 Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi või kui lepingus ei ole sätestatud teisiti. 
4.2	 Poolte kontaktid:
4.2.1	 Päästeameti esindajaks Lepingu täitmisel on …, telefon …., elektronposti aadress: …..@rescue.ee;
4.2.2	 Täitja esindajaks Lepingu täitmisel on ….., telefon ….., elektronposti aadress …….
4.3	 Pooled kohustuvad teineteist teavitama oma andmete muutumisest hiljemalt 5 (viie) kalendripäeva jooksul vastava muudatuse tegemisest.
4.4	Koostöölepingu rikkumisest tulenevad nõuded esitatakse lepingut rikkunud Poolele kirjalikult e-posti aadressile.
5.	Muud tingimused 
5.1	Lepingut võib muuta üksnes Poolte kirjalikul kokkuleppel.
5.2	Pooled ei tohi Lepingust tulenevaid õigusi ja kohustusi üle anda kolmandatele isikutele ilma teise Poole kirjaliku nõusolekuta.
5.3	Leping allkirjastatakse digitaalselt, mis loetakse vastavalt tsiviilseadustiku üldosa seaduse § 80 alusel võrdseks allkirjastamise kirjaliku vormiga.

(allkirjastatud digitaalselt)	(allkirjastatud digitaalselt)